มี พสพกับแฟนป้องกันด้วยถุงยางและยาคุมแบบ28 เม้ด(กินหลังมี พสพ)เมื่อ18ต.ค แต่แฟนมีปจดมาใน 9พ.ย แต่ในช่วงปลายเดือนแฟนมีอาการอวก ใช่อาการแพ้ท้องไหมคับ
สวัสดีค่ะ การมีเพศสัมพันธ์โดยการใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% ส่วนการทานยาคุมกำเนิดชนิด 28 เม็ด หากทานหลังจากที่มีเพศสัมพันธ์ จะไม่สามารถช่วยป้องกันการตั้งครรภ์ได้ อย่างไรก็ตาม หากทานยาคุมจนถึงเม็ดแป้ง (ประมาณเม็ดที่ 23-26) แล้วได้มีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะ และหลังจากนั้น หากยังไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะสำหรับอาการอาเจียน ก็ไม่น่าใช่อาการของการตั้งครรภ์ โดยสาเหตุของอาการอาเจียนมีมากมาย ไม่ได้เฉพาะว่าจะต้องเกิดจากการตั้งครรภ์ เช่น อาหารเป็นพิษ กระเพาะอาหารอักเสบ เมารถ เมาเรือ ผลข้างเคียงจากการทานยาบางชนิด หรือเป็นผลจากการทานอาหารบางอย่าง เช่น แอลกอฮอล์ หรืออาจเกิดจากการมีความเครียด วิตกกังวลก็ได้ เป็นต้น ทั้ง หากกังวลว่าจะมีการตั้งครรภ์หรือไม่ ก็ควรตรวจหาการตั้งครรภ์ดูค่ะ ในเบื้องต้น ก็ควรจิบน้ำเปล่าบ่อยๆ ทานอาหารที่ย่อยง่าย งดการทานอาหารรสจัด ไม่ดื่มชา กาแฟ และแอลกอฮอล์ นอนหลับพักผ่อนให้เพียงพอ เป็นต้น